Brevdato:

Sags nr.: 2022 - 17993

Akt nr.: 21675417

Postboks 269

3900 Nuuk

Tlf. (+299) 34 50 00

Fax (+299) 34 63 55

E-mail: apn@nanoq.gl

www.naalakkersuisut.gl

|  |
| --- |
| **Fiskerirådet og Tilforordnede** |
| **HØRING - TAC krabber 2023** |

Herved foreligger høringsbrev vedrørende fastsættelse af TAC for krabber for 2023 med dertilhørende bemærkninger.

**Derfor bedes høringssvar fremsendt senest d. 7-12-2022 på dansk og grønlandsk til** [**apn@nanoq.gl**](mailto:apn@nanoq.gl)

Intet svar anses som accept af det fremsendte. Der er ikke mulighed for forlængelse af høringsfristen.

**Krabber**

Den videnskabelige rådgivning for snekrabber i Vestgrønland (NAFO-område 1) gives for 1 år ad gangen. Rådgivningen er baseret på Forvaltningsplan for snekrabber i Vestgrønland, hvor der rådgives for 5 forvaltningsområder ud af 12 (kategori 1+2). For kategori 3 områder fastsættes en fast kvote for forvaltningsplanens gyldighedsperiode baseret på adaptiv forvaltning og i de sidste 4 forvaltningsområder (kategori 4) kan der udføres forsøgsfiskeri.

I henhold til styringsreglerne i Forvaltningsplan for snekrabber i Vestgrønland foreslås TAC fastsat for forvaltningsområderne som følgende:

**Tabel 1. Kvoteforslag 2023**

|  |  |  |  |  |  |  |  |
| --- | --- | --- | --- | --- | --- | --- | --- |
| **Forvaltningsområde** | **Kat.** | **Rådgivning 2022 (tons)** | **Rådgivning 2023 (tons)** | **Udvikling i rådgivning (%)** | **TAC 2022 (tons)** | **TAC forslag 1 20231-2(tons)** | **TAC forslag 2 20233(tons)** |
| **Sisimiut kyst** | 1 | 547 | 599 | 9,5% | 547 | 599 |  |
| **Sisimiut hav** | 1 | 102 | 102 | - | 78 5 | 90 | 102 |
| **Disko Bugt – Uummannaq kyst** | 2 | 796 | 982 | 23,3% | 744 6 | 818 | 982 |
| **Nuuk-Paamiut Kyst** | 2 | 1020 | 1020 | - | 997 6 | 1020 |  |
| **Nuuk-Paamiut Hav** | 2 | 302 | 513 | 69,8% | 302 | 332 | 513 |
| **Upernavik kyst** | 3 | - | - | - | 400 | 400 |  |
| **Maniitsoq-Kangaamiut kyst** | 3 | - | - | - | 225 | 225 |  |
| **Narsaq- Qaqortoq kyst** | 3 |  | - | - | 260 | 260 |  |

1 TAC forslag ved øgning på 15 % i henhold til Forvaltningsplan for krabber for kategori 1  
 områder

2 TAC forslag ved øgning på 10 % i henhold til Forvaltningsplan for krabber for kategori 2  
 områder

3 TAC forslag i henhold til den videnskabelige rådgivning for 2022

Der henvises til GFLKs hjemmeside, www.gflk.gl, for information om kvoteoptag for krabber.

Der skal gøres opmærksom på, at i henhold til styringsreglerne i forvaltningsplanen, så skal Fiskerirådet inddrages hvis rådgivningen indikerer en TAC-variation på mere end 15% for kategori 1 og hvis mere end 10% for kategori 2.

Dette er tilfældet for Disko Bugt-Uummannaq kyst (stigning på 23,3 %), og Nuuk-Paamiut hav (stigning på 69,8 %). På baggrund af at basis for rådgivningen blev revideret i 2021 og usikkerheden herved, opstiller Departementet for Fiskeri og Fangst to forslag til TAC, for disse områder. Forslag 1 følger styringsværktøjerne fra forvaltningsplanen og forslag 2 følger udelukkende rådgivningen. Departementet har været i dialog med GN vedrørende grundlaget for rådgivningen ift. forslag 2, hvor vi vurderer at det er forsvarligt at følge rådgivningen, men at der er behov for at følge udviklingen tæt i de kommende år.

Det kan tilkendegives via høringssvaret, hvis der er ønske om at indkalde til et møde med Fiskerirådet.

Departementet for Fiskeri og Fangst følger desuden udvikling i CPUE/fangstbarheden for kategori 3 områder, hvor især Narsaq-Qaqortoq og Upernavik, kyst har vist en nedgang i CPUE igennem de sidste år. Fortsætter udviklingen, kan det være relevant at se på at ændre den fastsatte TAC de efterfølgende år jf. forvaltningsplanens styringsværktøjer for kategori 3 områder.